Mols

De familie van de mols (Talpidae) bestoat uyt d' oenderfamilies Talpinae (mols en desmans), Scalopinae (mols van de Nieuwe Weireld) en Uropsilinae (spitsmuysmols). 

't Zyn kleene beestn met e doenkere vacht en e spitse snuyte. De voorpootn van mols komn  goed van passe vo te groavn, mè krachtige klauwers en pootn die permanent noa buytn gedroaid zyn vo t' helpn by 't wegschepn van eirde. Mols hèn over 't algemeen e korte steirt, moa desmans (woatermols) hèn e lange, platte steirt en zwemvliezn die helpn by 't zwemn. Al de soortn hèn kleene oogn en e slecht zicht, sommigte zyn echt blend. Mols vertrouwn surtout ip hunder tastzin. Hunder flexibele snuytn zyn styf gevoelig. Desmans kunn binst 't duykn zowel hunder neusgoatn of oorn sluytn. 

Mols zyn over 't algemeen insectneters. Z' eetn worms, insectelarvn en somtyds  naktslekn. Desmans eetn oengewervelde woaterbeestn, lyk geirnoars, insectelarvn en slekn.

Mols zyn te vyndn ip 't noordelyk halfroend en in Zuyd-Azië, Europa en Noord-Amerika.
 Geslachtn 
 Oenderfamilie Talpinae
 Tribus Desmanini
 Desmana
 Galemys
 Tribus Neurotrichini 
 Neurotrichus
 Tribus Scaptonychini
 Scaptonyx
 Tribus Talpini
 Euroscaptor
 Mogera
 Parascaptor
 Scaptochirus
 Talpa
 Tribus Urotrichini
 Dymecodon
 Urotrichus 

Categorie:Insecteneter